Komission kertomus Euroopan parlamentille ja neuvostolle EMOTR:n tukiosaston menojen kehityksestä - Varojärjestelmä nro 4/2002 /* SEK/2002/0571 lopull. */





KOMISSION KERTOMUS EUROOPAN PARLAMENTILLE JA NEUVOSTOLLE EMOTR:n tukiosaston menojen kehityksestä - Varojärjestelmä nro 4/2002 SISÄLLYS 1. Kuukausittaisten menojen kokonaiskehitys 2. Määrärahojen alustava käyttö 3. Selvitysosa 4. Johtopäätökset. 1. Kuukausittaisten menojen kokonaiskehitys Seuraavissa taulukoissa esitetään kuukausittaisten menojen kokonaiskehitys verrattuna menoprofiiliin. Tämä tilanne vastaa jäsenvaltioille 16. päivästä lokakuuta 2001 28. päivään helmikuuta 2002 aiheutuneita menoja. 1.1. Alaotsake 1a: YMP >TAULUKON PAIKKA> 1.2. Alaotsake 1b: Maaseudun kehittäminen >TAULUKON PAIKKA> >TAULUKON PAIKKA> 3. SELVITYSOSA 3.1. Määrärahojen täytäntöönpano huhtikuussa 2002 Talousarvion määrärahojen täytäntöönpano rahoitusnäkymien otsakkeen 1 osalta on huhtikuussa 2002 (jäsenvaltioiden menot 16.10.2001-28.2.2002) 27 946,8 miljoonaa euroa eli 63,1 prosenttia määrärahoista. Menot ovat - 482,5 miljoonaa euroa indikaattorin alapuolella alaotsakkeessa 1a (EMOTR:n tukiosaston tavanomaiset menot ja eläinlääkintämenot) ja - 18,9 miljoonaa euroa indikaattorin alapuolella alaotsakkeessa 1b (maaseudun kehittäminen). 3.2. Valuuttoihin vaikuttavat tekijät Dollarin pariteetti euroon nähden Edellisessä kohdassa mainituissa menoissa on otettu huomioon euron ja dollarin välinen kurssikehitys. Useimpien maataloustuotteiden vientitukien (erityisesti viljat ja sokeri) sekä eräiden yhteisön sisäisten tukien (esim. puuvillatuki) menot riippuvat dollarin kurssikehityksestä. Talousarvion kurinalaisuudesta 26. syyskuuta 2000 annetun neuvoston asetuksen (EY) N:o 2040/2000 mukaisesti vuoden 2001 maatalousbudjetin oikaisukirjelmää laadittaessa perustana oli vuoden 2001 heinä-syyskuun keskimääräinen dollarin pariteetti eli 1 EUR = 0,89 $. Dollarin arvioitu keskikurssi on säilynyt 1. elokuuta 2001-28. helmikuuta 2002 suunnilleen samalla tasolla. 3.3. Markkinoihin vaikuttavat tekijät Alaotsake 1a Talousarvion täytäntöönpano oli alaotsakkeen 1a osalta yleisesti ottaen indikaattorin alapuolella. Täytäntöönpano ei kuitenkaan ollut yhtenäistä kolmessa huomioon otettavassa menoryhmässä. Erityisesti - kasvituotteiden kohdalla alikäyttö oli erittäin vähäistä indikaattorin tasoon nähden, - eläintuotteiden kohdalla täytäntöönpano oli indikaattorin alapuolella, mikä johtui enimmäkseen alikäytöstä naudanliha-alalla sekä lampaan- ja vuohenliha-alalla, - liitännäismenojen kohdalla tilanne vastasi eläintuotteiden tilannetta, ja alikäyttö johtui pääasiassa eläinlääkintä- ja kasvinsuojelutoimenpiteistä. Ero on yleisellä tasolla -482,5 milj. euroa, joka vastaa -1,2 prosenttia talousarvion määrärahoista. Se on joidenkin yksittäisten lukujen kohdalla kuitenkin suurempi ja edellyttää näin ollen seuraavia selvityksiä: Luku B1-10: Peltokasvit // Ero : +360 milj. euroa (+2,0 %) // (menot: 17 250 milj. euroa) (indikaattori: 16 890 milj. euroa) Varainhoitovuoden alussa suurin osa tämän luvun maksuista liittyy suorien tukien maksuihin, jotka on suoritettava 16. marraskuuta 2001 ja 31. tammikuuta 2002 välisenä aikana. Ylikäyttö johtuu pääasiassa suorien tukien maksutahdin nopeutumisesta verrattuna indikaattorin tasoon. Talousarviovuoden 2002 osalta indikaattori perustui talousarviovuoden 2001 maksutahtiin (ensimmäinen vuosi, jona näiden suorien tukien maksumääräaika muuttui 31. päiväksi tammikuuta). Jäsenvaltiot eivät mukauttaneet maksutahtiaan välittömästi tämän uuden määräajan mukaiseksi vuonna 2001. Näin ollen maksutahdin kiihtyminen talousarviovuonna 2002 johtuu pääosin siitä, että jäsenvaltiot ovat mukauttaneet maksutahtiaan pyrkiessään noudattamaan uutta pakollista maksumääräaikaa. Luku B1-14: Kuitukasvit ja silkkiäistoukat // Ero : - 93 milj. euroa (-9,7 %) // (menot: 669 milj. euroa) (indikaattori: 762 milj. euroa) Indikaattori alittui, koska pellavalle maksettavan tuen ennakkomaksut viivästyivät Kreikassa. Luku B1-16: Viini // Ero : - 195 milj. euroa (-14,1 %) // (menot: 310 milj. euroa) (indikaattori: 505 milj. euroa) Alikäyttö liittyy viivästyksiin tislauksesta juotavaksi tarkoitetun alkoholin markkinoille suoritettavissa maksuissa Espanjassa, Ranskassa, Italiassa ja Portugalissa sekä rakennetuissa Kreikassa, Italiassa ja Itävallassa. Luku B1-21: Naudanliha // Ero : - 86 milj. euroa (-1,1 %) // (menot: 3 360 milj. euroa) (indikaattori: 3 446 milj. euroa) Alikäyttö johtuu pääasiassa erityishankintajärjestelmän maksuviivästyksistä sekä pienemmistä teknisistä, rahoituksellisista ja muista kustannuksista naudanlihan interventio-ostoissa, joiden osalta varastot ovat säilyneet noin 0,25 miljoonassa tonnissa joulukuun puolivälistä. Luku B1-22: Lampaan- ja vuohenliha // Ero : - 110 milj. euroa (- 16,4 %) // (menot: 292 milj. euroa) (indikaattori: 402 milj. euroa) Alikäyttö johtuu ensisijaisesti siitä, että lampaan- ja vuohenlihan ennakoitua korkeampi markkinahintataso johti uuhi- ja vuohipalkkion vahvistamiseen alhaisemmalle tasolle kuin talousarviota laadittaessa arvioitiin. Komissio arvioi tämän vuoksi, että tässä talousarvion luvussa on odotettavissa vuoden loppuun mennessä noin 86 miljoonan euron säästöt. Luku B1-30: Liitteeseen I kuulumattomat tuotteet // Ero : - 26 milj. euroa (-6,2 %) // (menot: 141 milj. euroa) (indikaattori: 167 milj. euroa) Alikäyttö johtuu jalostettujen maataloustuotteiden, joissa käytetään maito- ja maitotaloustuotteita, suurista vientimääristä, joiden vientitukimaksut olivat kyseisenä ajankohtana alle talousarviossa käytettyjen tasojen, erityisesti rasvattoman maitojauheen osalta. Olisi kuitenkin pantava merkille, että tämän kertomuksen kirjoitusajankohtana vientitukitaso on alkanut nousta uudelleen. Luku B1-32: Syrjäisimmät alueet ja Egeanmeri // Ero : - 31 milj. euroa (-12,8 %) // (menot: 70 milj. euroa) (indikaattori: 101 milj. euroa) Alikäyttö johtuu pääasiassa POSEIDOM- ja POSEICAN -ohjelmien täytäntöönpanon tilapäisistä viivästyksistä indikaattorin antamiin tuloksiin verrattuna. Luku B1-33: Eläinlääkintä- ja kasvinsuojelutoimenpiteet // Ero : - 166 milj. euroa (-29,1 %) // (menot: - euroa) (indikaattori: 166 milj. euroa) Alikäyttö johtuu uusista kirjanpitosäännöistä, jotka ovat olleet voimassa 1.1.2002 alkaen ja joiden mukaan määrärahat on sidottava kasvitautikohtaisesti kunkin jäsenvaltion osalta. Näiden säännösten vuoksi komission toimivaltaisille yksiköille on lähetettävä pankkitilin numero, mutta jotkut jäsenvaltiot eivät ole vielä tätä tehneet. Näin ollen uuden kirjanpitojärjestelmän mukaisesti asianomaisia sitoumuksia ei voida tehdä, mikä on johtanut väliaikaiseen alikäyttöön. Alaotsake 1b Luku B1-40: Maaseudun kehittäminen // Ero : - 19 milj. euroa (-0,4%) // (menot: 825 milj. euroa) (indikaattori: 844 milj. euroa) Ero suhteessa indikaattoriin on hyvin vähäinen (= 0,4 %). Se johtuu ensisijaisesti epäsuotuisia alueita koskevien ohjelmien sekä uusien maatalouden ympäristönsuojelu-, varhaiseläke- ja metsiensuojeluohjelmien täytäntöönpanon viivästyksistä. 4. PÄÄTELMÄT Määrärahojen täytäntöönpano vuoden 2002 huhtikuussa Määrärahojen täytäntöönpano vuoden 2002 huhtikuussa (jäsenvaltioiden menot 16.10.2001-28.2.2002) on 27 946,8 miljoonaa euroa eli 63,1 prosenttia määrärahoista. Menot ovat 482,5 miljoonaa euroa indikaattorin alapuolella alaotsakkeessa 1a ja 18,9 miljoonaa euroa alaotsakkeessa 1b. Yleisellä tasolla tosiasiallisten menojen ja indikaattorin välinen ero on molemmissa alaotsakkeissa merkityksetön. Joissakin yksittäisissä luvuissa erot ovat kuitenkin merkittävämpiä. Joidenkin erojen ennakoidaan olevan väliaikaisia, mutta joissakin luvuissa, esimerkiksi lampaan- ja vuohenliha- sekä naudanliha-alalla, alikäytön odotetaan vahvistuvan vuoden loppuun mennessä, ja johtavan näin ollen yleisellä tasolla alikäyttöön vuoden 2002 talousarviossa.